
ЛИСТОВИ И КЊИГЕ. 


Наша савремена белетристична, научна 
и стручна књижевност развија се у по- 
сљедње вријеме, искључиво скоро, у на- 
шим периодичним листовима, који су ове 
године досегли број који не памте ни 
најплодније периоде књижевнога нам раз- 
витка. Колико ово, на први мах, изгледа 
успјех наше књижевне продукције и знак 
ошћег интересовања, у толико ова појава 
указује на узрок неуспјеха на другој 
страни, а то је на узрок: зашто према то- 
Ликим листовима тако мало књига излазе. 


Назини књижевни листови сметају на- 
тил књигама. Ма како чудно звучила ова 
реченица, она стоји. А стоји нарочито код 
нас, гдје књижевни листови нису у глав- 
номе новине за књижевност него су, добар 


дио, зборници савремене белетристике на- 

ше. То се не би можда данас, како се 
листови ипак разумније уређују, толико 
ни примјетило да, хвала Богу, на ову 
шаку српске читалачке публике, не излазе 
десетак књижевних листова. Добра поло- 
вица радова у ових десет листова су они 
који би имали у засебној књизи изићи, 
а то значи да пет листова излазе који пот- 
пуним својим материјалом замјењују књиге. 
Ако се овоме приброје силни подлисци 
наше дневне штампе који су, већином 
скоро, оригинали и пријеводи белетри- 
стике и они забавни одсјеци стручних 
листова, онда је јасно да то све скупа 
чини главни дио наше савремене књижев- 
ности. Ако се и појави у засебном из- 
дању које дјело, то је или прештампано 
или одштампано из ког листа. Књига, која 
није дотле нигдје штампана, излази једино 
потпором које наше закладе или по по- 
треби које корпорације. Па бар да се 
већи дио тих радова што излазе по ча- 
сописима одштампају у засебне књиге, 
што је са врло једноставним техничким 
радом и малим новчаним издатцима скоп- 
чано, него и данас још немамо у књизи 
Сремчева »Вукадина«, Веселиновићевих, 

Станковићевић, Брзакових, и других ра- 
дова. Немамо у засебном издању Досто- 
јевскова »Злочина и казне«, Горкова » Томе 
Гордјејева« и ако су оба та пријевода 
изишла и постоје један у »Полицијском 
Гласнику« (гдје о. г. излави и Достојев- 
сков »Мртви дом«) а други у »Бранко- 
вом Колу«, Да није Српска Књижевна 
Задруга са својим колима и својим За- 
бавником почела да прикупља наше ори- 
гинале и готове пријеводе, још би се дуго 
могло чекати на књижарска издања ових 
дјела. 

Колико је књига практичније средство 
од листа не да се довољно рећи. Књига 
је прије, свега приступачнија сваком, јер 
је засебан комплет, а поједине свеске листа 
су дио без кога комплет губи вриједност. 
Листови се као комплети плаћају са про- 
сјечно 12 круна док наше књиге ријетко 
пређу цијену двије круне. Листови фак- 
тички постоје за ону годину кад излазе, 
јер ко их увеже и чува, добро и јесте, 
ал за неколико година новија генерација 
за њих дознаје тек из јавних и приват- 
них библиотека а за набавку њихову 


управо сеи не зна гдје је врело, док су 

књиге које су изишле и прије толико де- 
ценија, увијек роба која се и данас по 
књижарама може добити и о којима воде 
рачуна и трговци и публика. Осим тога 
књига је и спретнија од комплета листа, 
она је подеснија и за позајмицу. Уред- 
ништво Мале Библиотеке својим издањем 
малих књижица чини скромну услугу овој 
мисли за нојачање издавања Књига, кори- 
стећи се уведеним начином претплате, тако 
да ће сваки читалац двапут мјесечно до- 
бијати засебне цјелине савремене нам за- 
бавне књижевности, које му служе уједно 
и као књиге његове библиотеке, а поред 
тога добијаће и одвојен прилог „Пре- 
гледа“ који ће допуњавати оно, што чини 
ово подузеће друкчијим од листова. Ко- 
рист овог подузећа је нарочито у том, 
што ће оно да покупи многе ситније ра- 
дове наших «трудбеника, по разним часо- 
писима, и што ће многе нове оригинале 
ипријеводе у засебним цјелинама да донесе. 

Избор радова ће бити увијек такав, да 
буде и од књижевне и забавне вријед- 
ности. Ако свака свеска ових књижица 
у часовима одмора пружи читаоцу неко- 
лико угодних тренутака и расположење 

— она је испунила своју задаћу. Бранлес 
вели: »Па да нам читање ништа друго 
није до невино разонођење, већ би само 
то имало своје вриједности, јер живот је 
и онако једнолик у својој тешкој борби.« 
УУ. 


а 
ОЦЈЕНЕ И ПРИКАЗИ 


# Дивљи човек. « Срочио Сима Лукин Ла- 
зић. Издање пишчево. Цијена 1 круна или 1 динар. 
Загреб, Српска Штампарија 1901. 

Послије данашње феминистичке појезије у 
којој као да парфим кроз жиле тече а срце као 
да је у помаду одмекло, како је добро дошла 
једна књига са здравим живцима, мушком снагом 
и, ако је дозвољен израз, — слободним гестима. 

Доста се човјек већ нагутао оних познатих 
магла, нагледао златних коса, суморних поља, 
цвјетних обала и дубоких ноћи. Човјек је сит 
ове музике што успављује, требала је једна звуч- 
на мелодија, која одушевљава и која у душу 
рани. 

Таке поезије има у овој збирци. Прегршт 
Пјесама са извјесним полетом, са заносом и 
искреним болом душе, у овој збирци, у стању је 
Да покрене, да загрије срце, да понесе са собом 
човјека из свакидање прашине некуд у љепши, 
ВИШИ свијет. 

А има момената кад човјек осјети потребу 
да се бар за три четири прста дигне над овом 
Ћифтанском калдрмом и тражи средства да се 

занесе, да се вијне, да се опије. Тражи музику, 
вино, пјесму. Драж пјесме и музике заноси га, 
заборавља дневне сићушне ствари а ум и срце 
своје предаје нечем вишем, нечем што заокру- 
жава мирис од измирне ил од парнаског балсама. 
Осим хумористичних подужих пјесама, које нас 
подсјећају на омиљени Змајев жанр, и неколико 
уштипака, који су имали да испуне празна мје- 
ста страница — писац нам је дао низ пјесама 
које могу сузе да маме, уздисаје да изазивљу, 
крв ла узбуњују и чело да набирају. 

Послије сребрног звука у оним сонорним 
пјесмама Змајеве поезије, оваки стихови ријет- 
ко да се јаве у наших пјесника. Послије оног 
снажног Шантићевог усклика »Остајте овдје« на- 
ши млађи синови Муза шапућу у својим пјесма- 
ма, сањају и анемичном малаксалошћу успављују 
сами себе. 

Са како челичном снагом израза а са пуно 
душевна бола звуче стихови са којима се пи- 
сац прашта од Светозара Милетића! 


У. данима кржљавости: колико снаге у осје- 
Ћајима7! Колико мушких ријечи и истинског бола! 


У предговору писац напомиње да су то пло- 
дови првог његовог младачког одушевљења и 
добре воље, а како он никада није трпио шаблон- 
ске стеге, и како му је вазда више стало до 
мисли и садржаја него до празне форме и бес- 
послених зачкољица, мисли да се правом може 
назвати — »Дивљим човеком«. Са дивљим љу- 
дима је тешко изићи на крај и зато радо при- 
знајемо »житељу загребском« да је у неким сво- 
јим пјесмама могао припазити мало више на 


= 


форму. Нарочито је требао писац бити на чисто 
које су његове пјесме са претензијом на праву 
поезију а које нису. Некако »не иде свака на 
сваку ногу чизма«. Гдје је мјеста »Божјим љу- 
дима«, »Паји Јовановићу«, »Србобрану«, »Пе- 
вајмо бар«, »Стручку невена«, »Српској цркви« 
и т. д. ту неугодно стрше ствари лакшег манира, 
згодне за шаљиве алманахе. Оне су прве златна 
зрнцад која се у нарочитој кутији чувају. 

ж Из »Нове Искре« одштампана је студија 
о животу и раду Свегозара Милетића од дра Г. 
Геришића. »Ср. Књ. Гласник« у својој биљешци 
напомиње: »У овом делу има врло важних пода- 
така за познавање политичког и друштвеног жи- 
вота српског народа под Аустро-Угарском, у 
време кад је тамо пок. Милетић био главни пред- 
ставник српских националних идеја. Из тих по- 
датака опажа се јасно колико је пок. Милетић 
и као мислилац био изнад других политичких 
личности, и с колико је снаге, одушевљења и 
истрајности руководио политичку борбу за од- 
брану народних права«. 

ж Као што њемачка штампа доноси, Судер- 
ман је претрпио потпуни пораз са својом најно- 
вијом драмом »Да живи живот«. То је скрпљена 
радња, са позајмицама од свију свјетских драма- 
тичара, без крви и живота. > Ле Џтвзећал« вели 
при свршетку свог реферата, да су бесконачно 
дугачких 5 чинова ове драме пуни бомбастичних 
диспута, вулгарних фраза и софизама. Критика 
жали да послије ове драме мора својом оцје- 
ном да забада крст на гробу једног литерарпог 
мртваца. 


Би 03 

4 Борислав Станковић написао је у »Колу« 
(Св. 1, 2, 3.) причу »Покојникова жена« у: којој 
су изражене одличне особине овог нашег даро- 
витог приповједача, а у »Срп. Књижевном Гла- 
снику« (Св. 2) отпочео је штампати свој позо- 
ришни комад »Коштану«. Ово позоришно дјело 
има нарочиту драж познатог врањског живота, 
кога је писац на умјетнички начин и изразито 
приказао. 


+ Од Јанка Веселиновића почео је у »Бран- 
ковом Колу« излазити роман »Сељак«. Овај је 
роман почео био у »Звезди«, која је престала, а 
изгледа да ће бити пандан »Сељанци«, која је 
призната међу најбоље радове Веселиновићеве. 


+ Симо Матавуљ има у »Срп. Књ. Гласнику« 
(Св. 1.) причу »Марија«. Ово је прерада приче, 
раније штампане, у некадањем календару срп. 
ман. штампарије у Карловцима. Овдје је прера- 
Бена. Прича је од најљепших радова Матавуље- 
вих из Биоградског живота. У »>Колу« (Св. 2.) 
изишла је његова лична реминисценција на пок. 
Васу Пелагића »Ускоци«. У »Босанској Вили« 
(Бр. 2.) излази »Мрвица филожовије« из далма- 
тинског живота. 


+ Од Свет. Ћоровића изишле су досад у 
»Бранковом Колу« (Бр. 1.) »Проклетствос«, и у 
»Колу« (Св. 1.) дирљива цртица »На Нову Го- 
дину«. Познате су Ћоровићеве цртице са свог 
јаког лирског даха, а збијена и лака приказа. 
Тај свој жанр Ћоровић нарочитом брижљивошћу 


обрађује. 

+ Бранислав Ђ. Нушић дао је »Покрету« 
(Бр. 1, 2.) забавну и хумористичку причу »Спо- 
меница Госпођице Савке«. 

4- М. Ђ. Милићевић има у »Босанској Ви- 
ли« забиљежену причу »Сава Дангубић и Кара- 
ђорђе« (Бр. 1.) и у »Колу« причу »Испрошена 
једна а венчана друга« (Св. 3.). 

+ Од оригиналних белетристичних радова 
доноси »Бранково Коло« из путничких успомена 
од Селимира Трпковића, »Туђа Кост« (Бр. 1.); 
»Српска Домаја« (Бр. 1.) »Краљевић Марко« од 
Гребострека, занимљиву идилу »Моје село« од 
Дишкрећанина, шаљиву игру у једном чину »Гост« 
(Бр. 2.) од Борислава Брадваровића, »Израиљ« 
(Бр. 3.) од С. М. и »Два кума« (Бр. 6.) од И. ); 
»Покрет« доноси цртицу Мил. Св. Вучковића 
»Повратак« (Бр. 1.), слику Ивана Ђаје »Норманд- 
ски рибар« (Бр. 2.); »Срђ« од Марице »Успомена 
једног новака« (Бр. 1.); »Босанска Вила« од 
Благоја Нед. Кечкића »Златни куршуми« (Бр. 2.). 


+ 4. и 5. број »Бранкова Кола« изишао је 
заједно у спомен педесетогодишњице од смрти 
Петра 1. Петровића-Његоша са овим садржајем: 
»Мисао« од Петра Петровића Његоша, из »Гор- 
ског Вијенца« два призора из овог дјела са комен- 
таром дра. Милана Решетара, »Владика Раде и 
Његова појезија у српској књижевности« од Ра- 
дивоја Врховца, »Петар !!. Петровић Његош и 
начело народности« од дра Лазе Томановића. 
Овај је чланак написан на основу књиге од истог 
писца »Петар П. Петровић Његош као владалац«. 
Исти је чланак, недовршен, штампан раније у 
Његошевој свесци мостарске »Зоре«. »Владика 

Раде и Срби Католици« од Марка Цара, »На 
гроб Владици Раду« од Ст. Бешевића Петрова, 
»Особине у језику Петра Петровића Његоша« 
од јов. Живановића, »Поводом књиге г. Павла 
Поповића о Горском Вијенцу« од М. Решетара, 
»Из Његошева живота« писма »О Црногорцима« 
од ї Љуб. П. Ненадовића. 


+ Тихомир Остојић доноси у првој свесци 
»Летописа« за 1902. годину преглед књижевно- 
белетристичких зборника у 1901. години. Преглед 
је исцрпан и ако се писац не упушта у оп- 
ширније приказе појединих саставака. 


+ Земунски »Истокє има у свом 11. 
броју чланак »Српски књижевници — нежење« 
од Тимона. Према свом обиму, овај лист посве- 
Ћује достојну пажњу српској књижевности. На- 
помињемо само да подлисцима, које по кадшто 
прештампа, назначи им и извор. 


+ Од преведених прича напомињемо у »Бо- 
санској Вили« догађај из руског живота превод 
М. П. »Козачки коњ« (Бр. 1.), »Плаветна мара- 
ма« од Н. ди Р1еѕѕас-а (Бр. 1. 2.) превео Ћ. 
Поповић-Даничар, »Стакло« од Курта Јулијуса 
Волфа превео Д. Јанковић. У »Срп. Књ. Гласни- 
ку« од Алфонса Додеа »Тартарен на Алпима« 
П. излази у наставцима у пријеводу Д. Л. Ђо- 
кића. У »Колу« арабеска » Женидба Господина 
Поњавице« од Јана Неруде, превела Зорка Хо- 
воркова (Св. 1.). »Спава јој се« од Антона Чехова 
превео Јов. Максимовић (Св. 2.) (Ова је прича изишла 
преведена у другој свесци Чеховљевих прича у >Ма- 
лој Библиотеци«.) Затим се у наставцима продужује 
роман Жана Торела »Пред срећом«, у пријеводу 

Бор. Поповића. »Освит« приповијетка Вацлава 
Сјерошевског у пријеводу с пољског Л. Р. Кне- 
жевића. (Св. 3.). У »Бранковом Колу« излази у 
наставцима »Викторија« историја једне љубави 
од Кпша Натвцп-а, »Мој сусед« од Міпсепіу-а 
Козіакіеуісл-а (Бр. 2.) превела с пољског К. 
Бобићева, »Цокуле малог Вучка« од Етапсојв-а, 
Соррве-а. (Бр. 3.) превела с француског Минка 
Будисављевића Приједорска. У »Српској Домаји« 
(Бр. 5, 6, 7.) »Дамјан Капенко« од А. Свјенто- 
ховског (Владислава Оконског.) У »Покрету« изла- 
зи у наставцима од Алфонса Додеа »Жак« у 
пријеводу Свет. А. Петровића, »Трагови у Песку« 
од Коломана Миксата (Бр. 1.) превео с мађарског 
М. Д. (И ова је прича изишла у биоградском 
издању Миксатових прича лањске године), »По- 
ноћница« од Пиер Лотиа (Бр. 2.) превео Раск, 
»Моји први пиштољи« од Александра Дима пре- 
вео Р. Т. 3. У »Срђу« прича из глумачког жи- 
вота »Валови живота« (Бр. 3.) са словеначког 
превео |]. П. Ј. 


+ »Трговачке Новине« што излазе у Но- 
вом Саду доносе у неколико својих подлистака 
говор г. Тих. Остојића, што га је држао на бе- 
седи занатлијске омладине: »Педесетогодишњица 
Петра Петровића Његоша«. 


– 


КРОНИКА 


+ У »Школском Вјеснику« 9—10, 1901 год. 
изишла је врло лијепа и повољна оцјена на при- 
јевод Нерине »Књиге мојега сина« од Ивана Ва- 
сина Поповића. »Овуа і »Већаг« замјерају чи- 

стоти језика у овом пријеводу. Смијешно је када 
ова два хрватска листа хоће једнога старога 
српског књижевника да уче српски! 

+ У врло укусном издању изишла је у Био- 
граду »Електрична индустрија у Србији« од проф. 
Ђ. М. Станојевића са 45 слика. Ова је књига 
прештампана из »Привредног Гласника« а по- 
свећена Николи Тесли. Ова стручна књига укра- 
шена је и нарочитом сликом лихтдрука »Хидро- 
електрична централа у Ужицу«. 

+ У српској државној штампарији штампано 
је у 200 комада књига »Састанак и одговор срп- 
ских главара у Кучима 1614 год. ради устанка 
на Турке«. Ово је прилог критици извора за исто- 
рију српског народа, од јов. Н. Томића. 

4- Из »Ловца« је прештампана приповијетка 
из псећег живота »Полканови мемоари« од Ни- 
коле А. Љејкина а у лијепом пријеводу, с рускога, 
од Милована Ђ. Глишића. Овај плодни руски ху- 
мориста познат је из »Звезде« са своје приче 
»Где помаранџе зру«. 


+ Као пета свеска »Групе Великошколаца 
Социјалиста« у Биограду изишла је брошира »>Ђа- 
ци и Социјализам« од Августа Бебела. 

-+- »Српски устанак и прва владавина Мило- 
ша Обреновића 1804—1805.« Написао Др. Бар- 
тол. Превео Др. М. Р. Веснић. Београд, штампа- 
рија Д. Димитријевића 1901. 0°, стр. (21) 739. 
Цијена у меком 8 динара, а у тврдом повезу 
10 динара. Ми ово дјело препоручујемо српској 
читалачкој публици. 

+ Из »Срп. Књ. Гласнока« прештампан је 
познати Балзаков роман »Евгенија Гранде« у 

пријеводу Д. Ђокића. Напријед је штампана сту- 
дија Тенова о Балзаку у пријеводу Богдана По- 
повића. Ово класично дјело свјетске књижевно- 
сти стаје 2 динара. 

4+- Др. Милан Савић издао је своју најновију 
књигу »Из прошлих дана«; у књизи су 20 слика, 
црта и прича у облику успомена. 

4- Аца Миловановић штампао је своју књи- 
гу »У борби за опстанак«. У њој су описани до- 
гађаји из друштвеног живота у прошлој години. 
4- Изишла је књига А. Сјетковога. »Старац 
Никита и његове три кћери« у пријеводу Живане. 
Цијена јој је 0.30 дин. 

4 Пред избор срп. нар. сабора у Карлов- 
цима изишла је књига: »Како се бирају посла- 
ници« са уводом од Јаше Томића. 

+ У српској државној штампарији штампа- 
на је књига »Поуке из српског језика« од проф. 
Живојина П. Симића. 


4- Због извјесних незгода мостарска ће »30- 
ра« да паузира до јула о. г. 

+ У Биограду је покренута »Кривична Кро- 
ника« лист за криминалистику. — Опет један 
метак на здрав укус. 

+ У Биограду отпочеће поново да излази 
»Дело«. И власништво и уредништво остаје 
старо. 


+ »Позоришни Лист«, што је излазио у 
Биограду, престао је. 

+ У Прагу је почела на чешком језику изла- 
зити »Српска Библиотека«. Као прва свеска изи- 

шао је Нушићев драмат »Тако је морало бити« 
у пријеводу дра. Валцава Ховорке, а друга ће 
свеска бити Лазаревићева »Швабица«. 


+ >Нгуаќвка Мізао« зове се лист што је ове 
године почео излазити у Загребу у издању Стје- 
пана Радића а под уредништвом дра Лава Ма- 
зуре. Ово је смотра за господарство, књижев- 
вост и политику. Лист је озбиљно уређен. 

+ У Ђакову су почеле излазити илустро- 
ване новине за забаву, поуку и господарство 
> Майе Пођа«. Излазиће сваке недјеље. Судећи 
по садржају и сликама, лист ће бити сличан беч- 
ког >[піегевѕапіеѕ Віа «-а, Уредник му је Мак- 
со Брук. 


+ Сваке се године штампа у Бечу (>Ргеів-Уег- 
хеісһпіва«) »Каталог и цјеновник новина и пе- 
риодичних листова«, што излазе у аустроугарској 
монархији и иноземству. И ове је године већ 
разаслата ова књига у којој су заступљени ли- 
стови 32 народности, међу којима је и српска. 
Овом се каталогу преко године издају додатци 
у коме су допуне нових листова. Међу српским 
листовима не видимо ни половице заступљених 
и ако је то у интересу сваког власништва. Упо- 
зорујемо све редакције наше да лист код своје 
мјесне поште или најбоље код самог уредништва 
овог каталога пријаве. Адреса: К. К. Розё-Хеі- 
бппрв-Аті І. іп У/јеп. Формулари за испуња- 
вање ове пријаве могу се добити код свију 
пошта. 


+ Српска Позоришна Управа г. Д. А. Гинића 
дала је 6/1 свечану представу на Цетињу у сла- 

ву 50-годишњице од смрти Петра П. Петровића 
Његоша. У програму су биле ове тачке: »По- 
света праху оца Србије« од Његоша; Одломци 
»Горског Вијенца«; »Лов ловили девет Југовића«, 
квартет; »Његошу у посмртни вијенац« од Сте- 
вана Стефановића; »Што ћутиш, ћутиш«, од 
Јенка; »Бјеше једно момче Црногорче« од А. 
Шантића; »За дом мио« од Шистека. 

+ 22. јануара прославио је, у Биограду, 
Фотије Ж. Иличић своју четрдесетгодишњицу 
глумовања у улози »Циганина«. Иличић је одли- 
кован ІҮ, степеном св. Саве и одушевљеним по- 
здравима многобројне публике. 


+ Српски књижевник и драматург Брани- 
слав Ђ. Нушић поднио је оставку на досадањем 
звању и отишао у мир. Г. Нушић примио се 
уредништва »Дневника«. 


+ За драматурга Српског Краљ. Позоришта 
у Биограду именован је Ристо Ј. Одавић, уред- 
вик »Нове Искре«. 

+ Јанко Веселиновић ступио је у редакцију 
»Кола« као сауредник. 


+ У фебруару о. г. биће 50 година како 
је умро славни руски пјесник Никола Васиљевић 
Гогољ. Сва литерарна и интелигентна Русија спре- 
ма се да што достојније прослави успомену овог 
дана. Дјела ће му изићи у сасвим јефтином из- 
дању, тако, да ће их моћи свако набавити. Маса 
ће се заинтересовати за овог свог великана јав- 
ним предавањима, позоришним представама, но- 
винарским чланцима а у Москви ће се ударити 
темељ Гогољевом споменку. Гогољева изложба мо- 
сковског литерарног друштва биће почетак осни- 

вању Гогољева музеума. Приликом прославе до- 
нијећемо опширније о животу и раду његовом. 
+ Чувени књижевник и естетик Георг Бран- 
дес, чијих је чланака и у нас доста преведено, 
прославио је у Копенхагену свој 60 рођени дан. 


+ У наредној свески донијећемо именик 
листова. Нарочито ћемо поклонити пажњу оним 
листовима, које смо већ добили и које добијемо 
у замјену. 

+ Госп. Стеван Сремац, наш сарадник, на 
свом путу за Дубровник, свратио се у Мостар, 
гдје се задржао неколика дана. 

+ Наш пријатељ г. Михаило М. Јакшић, 
артиљеријски капетан у Нишу, одликован је ол 
Султана ТУ степеном османлије. Искрено чести- 
тамо! 


4- Главни Одбор Учитељског Удружења у 
Биограду, приређује 16. фебруара о. г. Забаву 
са Игранком, уз судјеловање Биоградског Пје- 
вачког Друштва и г. Бранислава Ћ. Нушића. 

+ 17. фебруара о. г. приређује српска мо- 
старска омладина забаву са иигранком у ко- 
рист сиромашнијех ђака Срба. 

+ Друга и трећа, као и пета и шеста 
свеска »Мале Библиотеке« изаћи ће заједно, како 
би достигли одређено, тачно вријеме изласка. 

+ Уз ову свеску доносимо нашим претплат- 
ницима, као прилог, дописну карту са ликом Ње- 
гошевим. 


ПЗДАЊЕ И ШТАМПА ИЗДАВАЧКЕ КЊИЖАРНИДЕ И ШТАМПАРСКО- 
УМЈЕТНИЧКОГ ЗАВОДА ПАХИРА И КИСИЋА У МОСТАРУ. 


